CELEX: 32004R1410
Language: da
Date: 2004-08-02
Title: Kommissionens forordning (EF) nr. 1409/2004 af 2. august 2004 om ændring af forordning (EF) nr. 1159/2003 om gennemførelsesbestemmelser for produktionsårene 2003/04, 2004/05 og 2005/06 for indførsel af rørsukker i forbindelse med visse toldkontingenter og præferenceaftaler og om ændring af forordning (EF) nr. 1464/95 og (EF) nr. 779/96

3.8.2004   
            
            
               DA
            
            
               Den Europæiske Unions Tidende
            
            
               L 256/13
            
         
      KOMMISSIONENS FORORDNING (EF) Nr. 1410/2004
   af 2. august 2004
   om ændring af forordning (EF) nr. 1185/2004 om åbning af en løbende licitation med henblik på eksport af rug, som er i det tyske interventionsorgans besiddelse
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1185/2004 (2) blev der indledt en løbende licitation med henblik på eksport af 1 000 000 t rug, som er i det tyske interventionsorgans besiddelse.
            
         
               (2)
            
            
               Da licitationen står åben for eksport til alle tredjelande, bør proceduren for frigivelsen af eksportsikkerheden forenkles.
            
         
               (3)
            
            
               I den nuværende markedssituation er det hensigtsmæssigt at ændre den løbende licitation for at tage hensyn til de ældste disponible partier.
            
         
               (4)
            
            
               Forordning (EF) nr. 1185/2004 bør ændres i overensstemmelse hermed.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn —
            
         UDSTEDT FØLGENDE FORORDNING:
   Artikel 1
   I forordning (EF) nr. 1185/2004 foretages følgende ændringer:
   
               1)
            
            
               Artikel 8, stk. 2, andet og tredje afsnit, og stk. 3, udgår.
            
         
               2)
            
            
               Bilag I erstattes med bilaget til nærværende forordning.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Nr. 1 i artikel 1 anvendes fra den 1. juli 2004.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. august 2004.
      
         
            På Kommissionens vegne
         
         Franz FISCHLER
         
         
            Medlem af Kommissionen
         
      
   
   
      (1)  EUT L 270 af 21.10.2003, s. 78.
   
      (2)  EUT L 227 af 26.6.2004, s. 11.
   
      BILAG
      »
            BILAG I
            
                        (tons)
                     
                  
                        Oplagringssted
                     
                     
                        Mængde
                     
                  
                        Schleswig-Holstein/Hamburg/Niedersachsen/Bremen/Mecklenburg-Vorpommern
                     
                     
                        179 979
                     
                  
                        Berlin/Brandenburg/Sachsen-Anhalt/Sachsen/Thüringen
                     
                     
                        820 016
                     
                  
                         
                     
                     
                        999 995
                     
                  «